אי מייל לארצי
ארצי שלי, מזל-טוב, "שטרודל", "דוט", "איי.אל",; אז יש לך יום הולדת שוב, בגרת, תודה לאל,; אולי קימטי הזמן עמקו, ראשך עוטה חוטים כסופים, ; אבל אני ממש גאה בך - לילות כנען עוד יפים.; אולי פוחת הדור, אולי הוא ממוחשב,; אולי גני שיקמים, חולות - היום זה לא נחשב.; אולי כל גל כבר לא נושא מזכרת אלי חוף,; תיראי שעוד נחגוג לעד, אינך סתם בת חלוף.; גם אם לא כך דמיינת אותי - בלי קוקו וסארפאן,; אבל מתוך בחירה, ארצי - אני עדיין כאן!; אני יושבת מול מיקלדת, ועוד רחוק ה- "הפי-אנד",; אך את היום, כלת 60, מזל-טוב, "אנטר", "סנד".; עוד כמה זמן יחלוף, ארצי שלי, חמדת-אבות,; שכחתי קצת, עד כמה, שרציתי בך עד כלות,; ורק שאיזה וירוס לא יפגע לי במחשב,; אז ממהרת לסיים עכשיו, מזל טוב, "אנטר", "סנד".; ומה ילד לו יום, ומה ימציא כל דור,; הרי בתחילתו של יום, את לי כמו קרן-אור.; אולי נדוש למחות דימעה, אולי קצת לא מודרני -; ללחוש באהבה גדולה - שאי ברכה ממני.; גם אם לא כך דמיינת אותי - בלי קוקו וסארפאן,; אבל מתוך בחירה, ארצי - אני עדיין כאן!; אני בוהה מול המיקלדת, היום הרי זה טרנד -; אז שפע איחולי מזל-טוב, "אנטר", "סייב" ו- "סנד".; 